**MUUSIKA AINEKAVA**

**5. KLASS**

**1. Põhikooli muusikaõpetuse õppe- ja kasvatuseesmärgid.**

Põhikooli muusikaõpetusega taotletakse, etõpilane:

1) tunneb rõõmu muusikast ning tunnetab, teadvustab ja arendab musitseerimise kaudu oma võimeid;

2) tunneb huvi muusika kui kunstiliigi vastu ning kujundab enda esteetilist maitset;

3) mõtleb ja tegutseb loovalt ning väljendab end loominguliselt muusikaliste tegevuste kaudu;

4) kasutab muusikalistes tegevustes omandatud muusikalise kirjaoskuse põhialuseid;

5) väärtustab muusikat ning muusikategevust inimese, kultuuri ja igapäevaelu rikastajana;

6) teab ja hoiab rahvuskultuuri traditsioone, osaleb selle edasikandmises ning mõistab ja austab erinevaid rahvuskultuure;

7) teadvustab ja väärtustab muusikateoste autorsust ning suhtub kriitiliselt infotehnoloogia ja meedia loodud keskkonnasse.

**2. Õppesisu.**

Laulmine ja hääle arendamine

Hääle individuaalsete omaduste (tämber ja diapasoon) arendamine ja kujundamine. Tähelepanu pööramine poiste algavale häälemurdele. Ühe- ja kahehäälsuse rakendamine laulmisel.

Muusikaline kirjaoskus

Vahelduv taktimõõt. Kaheksandiktaktimõõdud. Helilaad ja helistik. Duur ja moll. Alliteratsioonimärgid diees, bemoll, bekarr. Helistikud C-a, G-e, F-d. Neljandiktaktimõõtude kinnistamine, õpitud rütmide kinnistamine. Relatiivsete helikõrguste (astmete) kasutamine, lauldes noodist lihtsamaid meloodiaid .

Muusika kuulamine

Kooriliigid. Sümfooniaorkester. Pillirühmad. Eesti, soome, vene, rootsi ja norra rahvamuusika.

**Õpitulemused.**

Taotletakse, et 5. klassi lõpetaja:

1. laulab võimetekohaselt;
2. on omandanud ühislauluvara Eesti hümn (Fr. Pacius), Kungla rahvas (K. A. Hermann), Jaan läeb jaanitulele, Püha öö (F. Gruber);
3. teab mõisteid helistik ja helilaad ;
4. mõistab taktimõõtude 2/4, 3/4, 4/4 ja eeltakti tähendust;
5. teab märke diees, bemoll, bekarr ja nende tähendusi;
6. teab erinevaid kooriliike ja eesti tuntumaid koore ning dirigente;
7. teab pillirühmi;
8. teab hääleliike;
9. oskab iseloomustada eesti rahvamuusikat, teab eesti rahvapille ja rahvatantse.

**3. Õppetegevus.**

II kooliastme muusikaõpetuse eesmärk on suunata õpilasele omast teadmishimu ning aktiivsust muusikalisse tegevusse. Selles eas tähtsustub töö õpilaste individuaalsete muusikaliste võimete arendamisel ning rakendamisel erinevates muusikalistes tegevustes.

Olulised tegevused on selleski kooliastmes laulmine ja pillimäng. Selle vanuseastme õpilased kaasatakse lastekoori. Kahe- või kolmehäälne laulmine koolikooris. Jätkatakse tööd vokaal- ja instrumentaalansamblitega, solistidega. Pillimänguoskuste arendamine ja rakendamine erinevates pillikoosseisudes.

Laulmisel jätkatakse tööd õpilase hääle igakülgse arendamisega. Tegeldakse võimetekohase kahehäälse laulmisega. Süvendatakse pillimänguoskust. Liikumistegevuse põhirõhk asetatakse ringmängudele ja tantsudele. Improvisatsiooni kaudu arendatakse iseseisvat muusikalist mõtlemist ja loovust. Jätkuvalt süvendatakse muusikalist kirjaoskust. Muusika kuulamisel arendatakse muusikalist analüüsivõimet ja võrdlusoskust.

Kuulatud muusikapalade iseloomustamine, tuginedes muusika väljendusvahenditele ja oskussõnavarale.

Esinemisvõimaluste pakkumine ning loomingulise eneseväljenduse toetamine.